รองอธิบดีกรมชลประทาน ลงพื้นที่เตรียมพร้อมข้อมูลการแก้ไขปัญหาการรุกตัวของน้ำเค็มในอ่าวไทย
นายเฉลิมเกียรติ คงวิเชียรวัฒน์ รองอธิบดีกรมชลประทาน พร้อมด้วยนายยงยส เนียมทรัพย์ รองผู้อำนวยการสำนักงานชลประทานที่ 11 นายสากล ชลคีรี ผู้อำนวยการโครงการชลประทานสมุทรสาคร นายปิยะ ลืออุติกุลวงศ์ ผู้อำนวยการโครงการส่งน้ำและบำรุงรักษาภาษีเจริญ และเจ้าหน้าที่ผู้เกี่ยวข้อง ลงพื้นที่สำรวจและรับฟังสรุปสถานการณ์น้ำ การบริหารจัดการน้ำในพื้นที่และข้อมูลการศึกษาความเหมาะสมการก่อสร้างประตูระบายน้ำในแม่น้ำท่าจีน เพื่อช่วยแก้ไขปัญหาการรุกตัวของน้ำเค็มในอ่าวไทย สำหรับนำเสนอต่อที่ประชุมคณะอนุกรรมการการจัดทำแนวทางการแก้ไขปัญหาการรุกตัวของน้ำเค็ม น้ำท่วมและน้ำแล้ง ในลุ่มน้ำติดอ่าวไทย ในวันที่ 8 เมษายนนี้สำหรับคณะอนุกรรมการการจัดทำแนวทางการแก้ไขปัญหาการรุกตัวของน้ำเค็ม น้ำท่วมและน้ำแล้ง ในลุ่มน้ำติดอ่าวไทย แต่งตั้งขึ้นโดยสำนักทรัพยากรน้ำแห่งชาติ เพื่อขับเคลื่อนการแก้ไขปัญหาการรุกตัวของน้ำเค็ม น้ำท่วมและน้ำแล้งในลุ่มน้ำเจ้าพระยา ท่าจีน บางประกงตอนล่างและแม่กลองตอนล่าง ตลอดถึงการพัฒนาฟื้นฟูพื้นที่ลุ่มเจ้าพระยาตอนล่างเพื่อรองรับสถานการณ์ในอนาคต